Notum sit omnibus quod domnus Bernardus, prior de Paredo, et Gauscerannus decanus de Prisiaco, convenerunt cum domno Hugone Xartines, qui tunc tenebat obedientiam Sancti Laurentii, coram domno Pontio abbate et domno B(ernardo) priore de Cluniaco, et domno Wicardo camarario et aliis multis monachis, ibique inter se concordaverunt ut totam terram, quam sanctus Petrus habebat apud Sanctam Mariam de Bosco, videlicet quartam partem ipsius ecclesiæ et totam terram quæ erat apud Columbers, etc., nobis commutarint pro illa terra, quam nos habebamus apud Langiacum. Hoc scamnium laudavit nobis domnus Pontius abbas, sine recuperatione. Testes ex hoc: domnus Bernardus, prior de Cluniaco, et Wicardus camararius et multi alii seniores.